പത്തനംതിട്ട, മണ്ണീറ വെള്ളച്ചാട്ടം മണ്ണീറ വെള്ളച്ചാട്ടം, ജില്ലയിലെ ടൂറിസം ഭൂപടത്തിലില്ലാത്ത വിസ്മയ ലോകം. കോന്നി അടവി എക്കോ ടൂറിസത്തിന് സമീപത്താണിത്. ആനത്താവളവും അടവിയും വികസിപ്പിക്കുകയും ഗവി യാത്ര പ്രോത്സാഹിപ്പിക്കുകയും ചെയ്യുന്ന ടൂറിസം അധികൃതര് മണ്ണീറയെ മറന്ന മട്ടാണ്. അടവിയുടെ അനുബന്ധ ടൂറിസം കേന്ദ്രമായി വികസിപ്പിക്കാവുന്നതാണ് മണ്ണീറ. അടവിയില് കുട്ടവഞ്ചി സവാരി കഴിഞ്ഞ് വെള്ളച്ചാട്ടത്തില് കുളിച്ചു കയറാം. സവാരിക്കെത്തുന്ന ചിലര് മണ്ണീറയിലുമെത്തുന്നുണ്ട്. വനത്തിലെ പാറക്കെട്ടുകളിലൂടെ കൈവഴികളായി പതിക്കുന്ന വെള്ളച്ചാട്ടം സഞ്ചാരികളെ ആകര്ഷിക്കുന്നതാണ്. വലിയ വെള്ളച്ചാട്ടവും നാല് ചെറിയവയും ചേര്ന്നതാണിത്. കൊച്ചുകുട്ടികള് മുതല് മുതിര്ന്നവര്ക്ക് വരെ അപകടമില്ലാതെ വള്ളച്ചാട്ടത്തിലിറങ്ങാം. പക്ഷേ വിനോദ സഞ്ചാരികളെ ആകര്ഷിക്കാന് അടിസ്ഥാന സൗകര്യങ്ങള് ഒരുക്കണം. എങ്ങനെ എത്താം കോന്നിയില് നിന്ന് 12.5 കിലോമീറ്ററാണ് അടവിയിലേക്കുളള ദൂരം. കുട്ടവഞ്ചി സവാരി കേന്ദ്രത്തില് നിന്ന് രണ്ട് കിലോമീറ്റര് താണ്ടിയാല് മണ്ണീറയിലെത്താം. ഇവിടേക്ക് വാഹന സൗകര്യവുമുണ്ട്.